Mestská  časť  Bratislava - Nové Mesto
__________________________________________________________________________

Materiál  na  rokovanie
Miestneho  zastupiteľstva
Dňa  12.12.2014

Všeobecne  záväzné  nariadenie  mestskej  časti
Bratislava – Nové  Mesto
č. ../2014,

ktorým  sa  určuje  výška  dotácie  na  prevádzku  a mzdy  na dieťa  v materskej  škole a žiaka v školských  zariadeniach zriadených  mestskou  časťou  Bratislava - Nové  Mesto a výška príspevku rodičov na čiastočnú úhradu nákladov v školách a školských zariadeniach zriadených mestskou  časťou  Bratislava - Nové  Mesto.               

Predkladá :                                                                     Materiál  obsahuje :
Ing. Ľudovít Kollárik                                                      1. Návrh  uznesenia
prednosta                                                                         2.Dôvodovú  správu
                                                                                         3. Návrh VZN       
                                                                                       
Spracoval :                                                                     Stanovisko  právnej  skupiny :
                                                                                       - bolo zapracované
Mgr. Vladimír Novák                                                            
vedúci  oddelenia  školstva 

december  2014

N á v r h     u z n e s e n i a 

                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                     Miestne  zastupiteľstvo

a)        s c h v a ľ u j e 

Všeobecne  záväzné  nariadenie   mestskej  časti
Bratislava – Nové  Mesto
                                            č. .. /2014, 

ktorým  sa  určuje  výška  dotácie  na  prevádzku  a mzdy  na dieťa  v materskej  škole a žiaka v školských  zariadeniach zriadených  mestskou  časťou  Bratislava - Nové  Mesto a  výška príspevku   rodičov na čiastočnú úhradu nákladov v školách a školských zariadeniach zriadených  mestskou  časťou  Bratislava - Nové  Mesto.

b)    u k l a d á  

riaditeľom  škôl  použiť zvýšené finančné  prostriedky  na  platy  učiteľov v materských  školách, zamestnancov školských  jedální a vychovávateľov  v školských  kluboch  detí.

- bez pripomienok
- s pripomienkami

Dôvodová správa

V súlade so štatútom hlavného mesta sú na mestské časti prenesené  všetky povinnosti spojené so zabezpečením činnosti materských škôl, základných škôl, školských zariadení  s výnimkou neštátnych škôl a školských zariadení.
Národná rada SR sa dňa  20.9.2012 uzniesla na zákone č.325/2012 Z.z., ktorým sa mení a dopĺňa zákon č.597/2003 Z.z. o financovaní základných a stredných škôl, školských zariadení v znení neskorších predpisov a o zmene a doplnení niektorých zákonov a súčasne mení a dopĺňa zákon č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov.  Súčasne dňom 1.1.2013 nadobudlo účinnosť Nariadenie vlády Slovenskej republiky č. 415/2012 Z.z., ktorým sa mení a dopĺňa Nariadenie vlády SR č. 668/2004 Z.z. o rozdeľovaní výnosu dane z príjmov územnej samospráve v znení neskorších predpisov.

Predloženým VZN sa zároveň  ruší  VZN  č. 6/2013 zo dňa 17.12.2013.
V novom  VZN sa  upravuje  dotácia na dieťa a žiaka na  rok  2015  nasledovne:

v materskej  škole  na  	1370 €	(v roku  2014  to  bolo 1300 €)
v školskom  klube  detí 	  330 €	(v roku  2014  to  bolo   320 €)
v školskej  jedálni         	  170 €	(v roku 2014  to  bolo    150 €)

VZN bolo  zverejnené  na  úradnej  tabuli  miestneho  úradu  dňa  26.11.2014 a neboli  vznesené  žiadne  námietky.

MESTSKÁ ČASŤ BRATISLAVA-NOVÉ MESTO
---------------------------------------------------------------

Všeobecne záväzné nariadenie
 mestskej časti Bratislava-Nové Mesto
č. ../2014
zo dňa ....... 2014,

ktorým  sa  určuje  výška  dotácie  na  prevádzku  a mzdy  na dieťa  v materskej  škole a žiaka v školských  zariadeniach zriadených  mestskou  časťou  Bratislava - Nové  Mesto a  výška príspevku  rodičov na čiastočnú úhradu nákladov v školách a školských zariadeniach zriadených mestskou  časťou  Bratislava - Nové  Mesto

Miestne zastupiteľstvo mestskej časti Bratislava - Nové Mesto v zmysle § 4 ods. 3 písm. h)  a  § 6 ods. 1 zákona SNR č. 369/1990 Zb. o obecnom zriadení v znení neskorších predpisov, § 7a ods. 2 písm. g) a § 15 ods. 2 písm. a) zákona SNR č. 377/1990 Zb. o hlavnom meste Slovenskej republiky Bratislave v znení neskorších predpisov a § 6 ods. 12 písm. c), e,) a h) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov sa uznieslo na tomto všeobecne záväznom nariadení (ďalej len „nariadenie“):

§ 1
Predmet úpravy

Toto nariadenie určuje 
a)	výšku, účel a spôsob poskytnutia dotácie na prevádzku a mzdy na dieťa v materskej škole a žiaka v školských zariadeniach zriadených mestskou časťou Bratislava – Nové Mesto (ďalej len „mestská časť“) a so sídlom na území mestskej časti, ktoré sú na základe rozhodnutia Ministerstva školstva Slovenskej republiky (ďalej len „ministerstvo“) zaradené do siete škôl a školských zariadení ministerstva,
b)	výšku príspevku a spôsob jeho platby na čiastočnú úhradu nákladov zákonných zástupcov detí a žiakov v školách a školských zariadeniach podľa osobitného prepisu,) ktoré sa uhrádzajú školám a školským zariadeniam zriadených mestskou časťou. 

§ 2 
Vymedzenie niektorých pojmov 

Na účely tohto nariadenia sa rozumie 
a)	školou základná škola a materská škola v zriaďovateľskej pôsobnosti mestskej časti, 
b)	školským zariadením školský klub detí a školská jedáleň v zriaďovateľskej pôsobnosti mestskej časti. 

§ 3
Príjemca dotácie

(1)	Príjemcom dotácie je základná škola a základná škola s materskou školou s právnou subjektivitou v zriaďovateľskej pôsobnosti mestskej časti. 
(2)	Počet detí v materských školách a žiakov v školských zariadeniach pre výpočet dotácie na kalendárny rok 2014 vychádza z výkazu číslo 40-01 podľa stavu k 15. septembru 2014.

§ 4
Účel dotácie

(1)	Príjemca dotácie je povinný použiť dotáciu len na úhradu mzdových     a prevádzkových nákladov materských škôl a školských zariadení a zabezpečiť hospodárnosť, efektívnosť a účinnosť jej použitia.
(2)	Ak príjemca dotácie nevyčerpaná dotáciu do 31. decembra 2015, je povinný nevyčerpanú časť dotácie vrátiť na účet mestskej časti najneskôr do 31. decembra 2015.

§ 5
Výška dotácie, termín a spôsob poskytnutia dotácie

(1)	Mestská časť poskytne príjemcovi dotácie dotáciu mesačne vo výške jednej dvanástiny z dotácie na kalendárny rok 2015 do 10. dňa príslušného kalendárneho mesiaca.
(2)	Na kalendárny rok 2015 sa určuje ročná dotácia na prevádzku a mzdy na dieťa v materskej škole vo výške  1370 eur.
(3)	Na kalendárny rok 2015 sa určuje ročná dotácia na prevádzku a mzdy na žiaka v školských zariadeniach:
a) školský klub detí vo výške 	330 eur,
b) školskú jedáleň	vo výške 	170 eur.
		
§ 6
Úhrada nákladov v školských  zariadeniach  

(1)	Zákonný zástupca dieťaťa alebo žiaka uhrádza príspevok na čiastočnú úhradu nákladov na stravovanie (ďalej len „príspevok na stravovanie“), a to vo výške nákladov na nákup potravín podľa vekových kategórií stravníkov v nadväznosti na odporúčané výživové dávky.)
(2)	Finančné pásma určujúce rozpätie nákladov na nákup potravín na jedno jedlo podľa vekových kategórií stravníkov sú ustanovené osobitným predpisom.) 
(3)	Výška príspevku na jedno dieťa a žiaka na čiastočnú úhradu nákladov na nákup potravín v zariadeniach školského stravovania a režijných nákladov) je uvedená v prílohe č. 1 k tomuto nariadeniu, a to podľa vekových kategórií detí a žiakov pre jednotlivé školy a školské zariadenia.
(4)	Výška príspevku rodiča na jedno dieťa v materskej škole a v školskom klube je uvedená pod písmenom A) v prílohe č. 1 k tomuto nariadeniu.

§ 7
Záverečné ustanovenie

Toto nariadenie bolo schválené Miestnym zastupiteľstvom mestskej časti Bratislava - Nové Mesto dňa ......... 2014 uznesením č.../2014 a účinnosť nadobúda dňom 1. januára 2015.

							               Mgr. Rudolf  Kusý
							                      starosta
			            mestskej časti Bratislava - Nové Mesto

Bratislava ............. 2014                                                                            

Príloha č. 1 k VZN č. ........../2014 

 	 	 	Stravné	
 	Zariadenie	A	Pásmo	výška príspevku na jedno dieťa a žiaka na deň v €	mesačne	 	
 	 	€	 	MŠ-desiata	MŠ-obed	MŠ-olovrant	MŠ-spolu	I.stupeň ZŠ	II. stupeň ZŠ	Režijné náklady	Zamestnanci	
1.	ZŠ Cádrova 23	15	3	 	 	 	 	1,01	1,09	4	1,19	
 	MŠ Cádrova 15	20	5	0,32	0,76	0,26	1,34	 	 	4	1,33	
 	MŠ Na Revíne 14	20	5	0,32	0,76	0,26	1,34	 	 	4	1,33	
2.	ZŠ Česká	15	2	 	 	 	 	0,95	1,01	2	1,12	
 	MŠ Osadná 5	20	4	0,30	0,72	0,25	1,27	 	 	2	1,26	
 	MŠ Rešetkova 6	20	4	0,30	0,72	0,25	1,27	 	 	2	1,26	
3.	ZŠ Jeséniova 54	15	2	 	 	 	 	0,95	1,01	1	1,12	
 	MŠ Jeséniova 61	25	2	0,26	0,64	0,22	1,12	 	 	1	1,12	
4.	ZS Kalinčiakova 12	15	4	 	 	 	 	1,09	1,16	5	1,26	
5.	ZŠ Odborárska 2	15	3	 	 	 	 	1,01	1,09	2	1,19	
 	MŠ Odborárska 2	25	3	0,28	0,68	0,23	1,19	 	 	2	1,19	
6.	ZŠ Riazanská 75	15	4	 	 	 	 	1,09	1,16	3	1,26	
 	MŠ Letná 7	20	5	0,32	0,76	0,26	1,34	 	 	3	1,33	
 	MŠ Teplická 5	20	5	0,32	0,76	0,26	1,34	 	 	3	1,33	
7.	ZŠ Sibírska 39	15	4	 	 	 	 	1,09	1,16	3	1,26	
 	MŠ Legerského 18	20	4	0,30	0,72	0,25	1,27	 	 	3	1,26	
 	MŠ Šuňavcova 13	20	4	0,30	0,72	0,25	1,27	 	 	3	1,26	
 	MŠ Pionierska 12	60	4	0,30	0,72	0,25	1,27	 	 	3	1,26	
8.	ZŠ Za kasárňou 2	15	2	 	 	 	 	0,95	1,01	1	1,12	
 	MŠ Šancova 65	20	4	0,30	0,72	0,25	1,27	 	 	1	1,26